**Iepirkuma procedūras**

**(cenu aptaujas)**

**Veikala fasādes remonts Parka ielā 6, Cesvainē,**

**Cesvaines novadā**

 **NOTEIKUMI**

Cesvaine, 2020

1. **VIPĀRĪGĀ INFORMĀCIJA**
	1. Informācija par pasūtītāju:

|  |  |
| --- | --- |
| **Pasūtītāja nosaukums:** | Cesvaines novada dome |
| **Juridiskā adrese:** | Pils iela 1A, Cesvaine, Cesvaines novads, LV-4871 |
| **Reģistrācijas numurs:** | 90000054727 |
| **E – pasta adrese:** | dome@cesvaine.lv |
| **Darba laiks** | Pirmdien, Otrdien, Trešdien, Ceturtdien no plkst.8.00 līdz plkst. 13.00 un no plkst. 14.00 līdz plkst. 17.00 |
| Piektdien no plkst. 8.00 līdz plkst.13.00 un no plkst.14.00 līdz plkst.16.00 |
| **Kontaktpersona jautājumos par iepirkuma procedūras dokumentiem**  | Cesvaines novada domes iepirkuma speciāliste Iveta Saulītemob.t. 28396713 e-pasts: iveta.saulite@cesvaine.lv |
| **Kontaktpersona jautājumos par remonta darbiem** | Cesvaines novada domes izpilddirektors Uģis Fjodorovsmob.t. 28382616 e-pasts: ugis.fjodorovs@cesvaine.lv |

1. **INFORMĀCIJA PAR IEPIRKUMA PRIEKŠMETU**
	1. Iepirkuma līgumu priekšmets: **veikala fasādes remonts Parka ielā 6, Cesvainē** .

**3.IEPIRKUMA LĪGUMA IZPILDES LAIKS UN VIETA**

* 1. Darbu izpildes termiņš: 2020.gada 30.oktobris
	2. Darbu izpildes vieta – Cesvaine, Parka iela 6, Cesvaine, LV-4871
	3. Pēc līguma noslēgšanas būvuzņēmējam jāiesniedz Pasūtītājam būvdarbu veicēja civiltiesiskās atbildības obligātās apdrošināšanas polise

**4. IEINTERESĒTO PIEGĀDĀTĀJU SANĀKSMES**

4.1. Pasūtītājs nerīko ieinteresēto piegādātāju sanāksmi , jo objekts atrodas publiski pieejamā teritorijā, kas ir brīvi apskatāma.

4.2.Tiks uzskatīts, ka Pretendents ir rūpīgi iepazinies ar būvdarbu apjomu sarakstiem, norādījumiem par to aizpildīšanu, iepirkuma procedūras noteikumiem un apsekojis objektu dabā.

1. **PIEDĀVĀJUMA IESNIEGŠANAS UN NOFORMĒJUMA PRSĪBAS**
	1. Piedāvājumus Piegādātāji iesniedz Cesvaines novada domē, lietvedei, 1.stāvā, kabinetā nr.2, Pils ielā 1A, Cesvainē, Cesvaines novadā līdz **2020. gada 19.augustam, plkst. 16.00,** vai nosūta pa elektronisko pastu uz dome@cesvaine.lv un iveta.saulite@cesvaine.lv (ar e-parakstu vai parakstītu un ieskenētu (pdf formā))
	2. Pēc nolikuma 5.1. punktā norādītā termiņa notecēšanas piedāvājums netiek pieņemts neatkarīgi no kavēšanās iemesla un neatvērts tiek atdots vai nosūtīts iesniedzējam.
	3. Dokumentāciju paraksta pretendenta likumiskais pārstāvis vai tā pilnvarota persona .

**6.PRASĪBAS PRETENDENTIEM**

6.1. Pretendents ir reģistrēts, licencēts vai sertificēts atbilstoši pretendenta izcelsmes (reģistrācijas) valsts atbilstošo normatīvo aktu prasībām, lai veiktu konkrētos darbus

6.2. Pretendentam jāspēj nodrošināt atbilstoši speciālisti, kas nodrošina iepirkuma līguma izpildi.

6.3. Pasūtītājs var izslēgt pretendentu no iepirkuma procedūras, ja tiek konstatēti Publisko iepirkumu likuma 9.panta astotās daļas izslēgšanas nosacījumi

1. **PIEDĀVĀJUMĀ IEKĻAUJAMIE DOKUMENTI**
	1. Aizpildīts pieteikums saskaņā ar nolikuma pielikumā Nr.1 pievienoto formu.
	2. Pretendenta pieredzes apraksts atbilstoši Nolikuma pielikumā Nr.2 pievienotajai formai.
	3. Apakšuzņēmēju saraksts atbilstoši Nolikuma pielikumā Nr.3 pievienotajai formai , ja attiecināms.
	4. Pretendenta Finanšu piedāvājums, atbilstoši Nolikuma pielikumā Nr. 4 pievienotajai formai
		1. Pretendentam Finanšu piedāvājums jāsagatavo atbilstoši pielikumā Nr.7 norādītajai formai, atbilstoši 2017.gada 03.maija Latvijas būvnormatīvam 501-17 "Būvizmaksu noteikšanas kārtība” (t.sk. koptāme un kopsavilkums) Aizpildītajās tāmēs, darbu veikšanas sarakstā, jābūt ietvertām aprēķina formulām (ar izmantotu “ROUND” funkciju ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos).
		2. Ja Pretendents iesniedz piedāvājumu personīgi vai nosūta pa pastu, tad finanšu piedāvājums ir jāatsūta papildus elektroniskā formā uz 5.1. punktā norādītajām e-pasta adresēm. Datnes nedrīkst būt aizsargātas ar paroli.
		3. Finanšu piedāvājumu sagatavo, ņemot vērā Būvdarbu apjomu un būvdarbiem izvirzītās prasības. Ja kādā no pozīcijām cenas nav norādītas, uzskatāms, ka Pretendents nav iesniedzis cenas par visu iepirkuma apjomu un var tikt atzīts Finanšu piedāvājums par neatbilstošu iepirkuma procedūras nolikumam.
		4. Pretendents ir atbildīgs par kļūdām piedāvājumā, kas radušās, nepareizi saprotot vai interpretējot būvdarbu apjomus.
		5. Ja Būvdarbu apjomu sarakstā ir minēti konkrēti materiālu ražotāju vai produktu nosaukumi, Būvuzņēmējs drīkst piedāvāt šiem konkrētajiem produktiem līdzvērtīgus/ekvivalentus citu ražotāju produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki, kā Būvdarbu daudzumu sarakstā minētiem, kā arī atbilst tehniskam projektam.

7.4.5.1.Būvuzņēmējs, kuram piešķirtas līguma slēgšanas tiesības, līdzvērtīgu materiālu pielietošanu rakstiski saskaņo ar Pasūtītāju

7.5. Līguma cena jānorāda EUR, un līguma cenā ir jāiekļauj mehānismu, materiālu izmaksas, darba spēka izmaksas, transporta, piegādes, montāžas un uzstādīšanas izmaksas, nepieciešamo palīgdarbu izmaksas, iekārtu / pārbaužu izmaksas, tehnikas un nepieciešamo palīgierīču izmantošanas izmaksas, būvgružu aizvākšanas un noglabāšanas izmaksas, izdevumi uzmērījumu veikšanai visi nodokļi, obligātie maksājumi, nodevas un maksājumi, kas ir saistoši pretendentam, lai nodrošinātu kvalitatīvu Būvdarbu izpildi, kā arī visi riski, tajā skaitā iespējamie sadārdzinājumi, izņemot PVN

7.6. Finanšu piedāvājumā pretendentam jāiekļauj materiālu, darba spēka un mehānisku izmaksas, kas ir vajadzīgi konkrētā darba veikšanai bet nav iekļautas būvdarbu apjomos, kā arī būvuzņēmējam ir pienākums par saviem līdzekļiem apdrošināt visus iespējamos riskus, tai skaitā pret trešajām personām, kas var būt saistīti ar būvdarbu izpildi un kvalitāti.

7.7. Pretendenta piedāvātajām vienību cenām jābūt nemainīgām visā iepirkuma līguma izpildes laikā (t.i., tās nedrīkst paaugstināties)

1. **PIEDĀVĀJUMA DERĪGUMA TERMIŅŠ**
	1. Pretendenta iesniegtais piedāvājums ir derīgs, t.i., saistošs iesniedzējam ne mazāk kā 2 (divi) kalendārie mēneši, skaitot no piedāvājumu iesniegšanas pēdējās dienas.

# PIEDĀVĀJUMA VĒRTĒŠANAS UN IZVĒLES KRITĒRIJI

* 1. Piedāvājuma izvēles kritērijs – saimnieciski visizdevīgākais piedāvājums, kuru nosaka, ņemot vērā cenu. Līguma slēgšanas tiesības piešķir pretendentam, kura piedāvājums atbilst iepirkuma dokumentos noteiktajām prasībām un ir ar zemāko līgumcenu.
	2. Ja piedāvātās līgumcenas būtiski pārsniegs paredzamo līgumcenu, iepirkuma procedūra tiks pārtraukta

**Pielikumi:**

|  |  |
| --- | --- |
|  |  |
| 1.pielikums | Pretendenta pieteikums |
| 2.pielikums | Pretendenta pieredzes apraksts |
| 3.pielikums | Apakšuzņēmēju saraksts |
| 4.pielikums | Darbu apjomi |
|  |  |